RESOLUCIÓN do 15 de xullo de 2019 pola que se dá publicidade da relación das persoas ou entidades beneficiarias de varios programas de axudas concedidos ao abeiro das convocatorias realizadas no ano 2018.
Instituto Galego da Vivenda e Solo — III. Outras disposicións — 24/07/2019

De conformidade co disposto no artigo 17 da Lei 1/2016, do 18 de xaneiro, de transparencia e bo goberno, así como no artigo 15 da Lei 9/2007, do 13 de xuño, de subvencións de Galicia,
Dar publicidade á relación das persoas ou entidades beneficiarias e o importe das axudas concedidas polo Instituto Galego da Vivenda e Solo (en diante, IGVS), con cargo aos orzamentos xerais da Comunidade Autónoma de Galicia para o ano 2018, relativo ás ordes e resolucións de convocatorias dos programas que a seguir se relacionan:
I. Norma reguladora da convocatoria: Orde conxunta do 27 de outubro de 2017 mediante a que se establecen as bases reguladoras e a convocatoria das axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro do ano 2017.
Capítulo V. Axudas destinadas ao aloxamento provisional das persoas cuxas vivendas resultaron danadas polos incendios así como a sufragar os gastos nas vivendas danadas e o seu enxoval doméstico correspondentes ao ámbito da competencia da Consellería de Infraestruturas e Vivenda.
Sección 2ª. Bases reguladoras e convocatoria de axudas en réxime de concorrencia non competitiva destinadas a sufragar os gastos en vivendas danadas e no seu enxoval doméstico, causados polos incendios acontecidos en Galicia os días 14, 15 e 16 de outubro de 2017.
a) Aplicación orzamentaria: 08.80.451A.780.9 (axudas destinadas a reparar os danos ocasionados nas vivendas e no seu enxoval doméstico).
b) Crédito orzamentario: 1.000.000 € para a ano 2018, 500.000 € para o ano 2019 e 500.000 € para o ano 2020.
c) Persoas destinatarias: persoas físicas propietarias ou usufrutuarias dunha vivenda danada polos citados incendios forestais.
d) Finalidade: sufragar os gastos para reparar os danos nas vivendas e no seu enxoval doméstico, causados polos incendios acontecidos en Galicia os días 14, 15 e 16 de outubro de 2017.
e) Persoas beneficiarias e importe da axuda concedida a cada unha delas, en €:
II. Norma reguladora da convocatoria: Orde do 15 de decembro de 2017 pola que se establecen as bases reguladoras das subvencións do Programa do bono de alugueiro social do Plan RehaVIta, Plan galego de rehabilitación, alugamento e mellora de acceso á vivenda 2015-2020, e se convocan para o ano 2018, con financiamento plurianual.
a) Aplicación orzamentaria: 08.80.451B.480.3.
b) Crédito orzamentario: 650.000 € para a anualidade 2018, 600.000 € para a anualidade 2019, 500.000 € para a anualidade 2020 e 500.000 € para a anualidade 2021.
c) Persoas destinatarias: persoas integrantes das unidades de convivencia enunciadas no artigo 2 da Orde do 15 de decembro de 2017, que estean empadroadas na Comunidade Autónoma de Galicia durante, polo menos, os 12 meses anteriores á data da presentación da solicitude da axuda, que sexan titulares ou estean en condicións de subscribir un contrato de arrendamento dunha vivenda nun concello da Comunidade Autónoma de Galicia que constitúa ou vaia constituír o seu domicilio habitual e permanente, cuxa renda non supere os límites establecidos no artigo 5 da Orde do 15 de decembro de 2017 e cuns ingresos que sexan iguais ou inferiores a 1,5 veces o indicador público de renda de efectos múltiples.
d) Finalidade: atender con carácter urxente as dificultades para asumir o custo do arrendamento da vivenda das unidades de convivencia que se atopen nalgunha das situacións enunciadas no artigo 2 da Orde do 15 de decembro de 2017.
e) Persoas beneficiarias e importe da axuda concedida a cada unha delas, en €:
III. Norma reguladora da convocatoria: Orde do 21 de decembro de 2017 pola que se establecen as bases reguladoras aplicables á concesión das subvencións para rehabilitar as antigas vivendas de mestres, doutros oficios e demais edificios e vivendas de titularidade municipal, e se procede á súa convocatoria para o ano 2018, con carácter plurianual.
a) Aplicación orzamentaria: 08.80.451A.760.1.
b) Crédito orzamentario: 267.806,99 € para a anualidade de 2018 (108.332 € de crédito inicial e 159,474,99 € de ampliación de crédito) e 840.000 € para a anualidade de 2019.
c) Persoas destinatarias: os concellos de Galicia de menos de 20.000 habitantes que conten con demandantes de vivenda inscritos no Rexistro Único de Demandantes de Vivenda da Comunidade Autónoma de Galicia no seu concello e teñan cumprido coa obrigación de remisión ao Consello de Contas de Galicia das contas xerais do exercicio inmediatamente anterior ao ano da convocatoria, no que o seu prazo de presentación estivese vencido.
d) Finalidade: prestar apoio aos concellos de Galicia de menos de 20.000 habitantes para que poidan rehabilitar as antigas vivendas de mestres, as doutros oficios e as demais edificacións da súa titularidade, co obxecto de que se destinen, en réxime de alugamento, á residencia habitual e permanente de unidades de convivencia con ingresos inferiores a 2,5 veces o indicador público de renda de efectos múltiples.
e) Persoas beneficiarias e importe da axuda concedida a cada unha delas, en €:
IV. Norma reguladora da convocatoria: Orde do 26 de decembro de 2017 pola que se establecen as bases reguladoras aplicables á concesión das subvencións do Programa de infravivenda do Plan RehaVIta: Plan galego de rehabilitación, alugamento e mellora de acceso á vivenda 2015-2020, e se procede á súa convocatoria para o ano 2018.
a) Aplicación orzamentaria: 08.80.451A.760.0.
b) Crédito orzamentario: 300.000 €.
c) Persoas destinatarias: os concellos de Galicia de menos de 10.000 habitantes.
d) Finalidade: prestar apoio aos concellos de Galicia de menos de 10.000 habitantes para que poidan axudar con carácter urxente as unidades de convivencia que residan, en condicións de propietarias, nunha edificación ou nunha vivenda que se encontre en mal estado de conservación e non dispoñan de recursos para acometer obras que permitan ter as mínimas condicións de habitabilidade. Así mesmo, estas subvencións terán por obxecto permitir aos concellos de Galicia de menos de 10.000 habitantes rehabilitar edificacións ou vivendas do seu patrimonio municipal para destinalos a solucionar os problemas de residencia de unidades de convivencia que cumpran os requisitos fixados na orde.
e) Persoas beneficiarias e importe da axuda concedida a cada unha delas, en €:
V. Norma reguladora da convocatoria: Resolución do 27 de decembro de 2017 pola que se convocan para o ano 2018 as subvencións para actuacións de rehabilitación de edificios e vivendas no ámbito da área de rehabilitación integral dos Camiños de Santiago do Programa de rexeneración e renovación urbanas da prórroga do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016.
a) Aplicación orzamentaria: 08.80.451A.780.5 e 08.80.451A.780.4.
b) Crédito orzamentario: 2.122.434,45 € para as subvencións contidas na prórroga do Plan estatal 2013-2016 e 750.000 € para as subvencións autonómicas.
c) Persoas destinatarias: as comunidades de persoas propietarias, as agrupacións de comunidades de persoas propietarias e as persoas físicas propietarias únicas de edificios ou de vivendas que estean en posesión da correspondente cualificación definitiva.
d) Finalidade: financiar actuacións de rehabilitación en edificios e vivendas situadas no ámbito da Área de Rehabilitación Integral dos Camiños de Santiago que conten coa correspondente resolución de cualificación definitiva.
e) Persoas beneficiarias e importe da axuda concedida a cada unha delas, en €:
VI. Norma reguladora da convocatoria: Resolución do 27 de decembro de 2017 pola que se procede á convocatoria pública da axuda, en réxime de concorrencia non competitiva, ás persoas inquilinas afectadas por execucións hipotecarias das vivendas arrendadas, no marco do Programa Aluga, no exercicio 2018 (DOG núm. 15, do 22 de xaneiro de 2018).
a) Aplicación orzamentaria: 08.80.451B.480.2.
b) Crédito orzamentario: 25.000 € para o ano 2018 e 25.000 € para o ano 2019.
c) Persoas destinatarias: persoas integrantes de unidades familiares ou de convivencia afectadas por execucións hipotecarias e que reúnan os requisitos e as condicións sinalados no artigo 43.2 do Decreto 84/2010, do 27 de maio.
d) Finalidade: o obxecto desta resolución é convocar para o ano 2018, en réxime de concorrencia non competitiva, as axudas para o financiamento parcial da renda dos contratos de arrendamento formalizados no marco do Programa Aluga, dirixidas ao colectivo de persoas afectadas por execucións hipotecarias.
e) Persoas beneficiarias e importe da axuda concedida a cada unha delas, en €:
VII. Norma reguladora da convocatoria: Orde do 29 de decembro de 2017 pola que se procede á convocatoria pública, para a anualidade 2018, das axudas financeiras do programa de préstamos cualificados para a rehabilitación de edificios e vivendas, con financiamento plurianual.
a) Aplicación orzamentaria: 08.80.451A.480.2.
b) Crédito orzamentario: 780.000 € para a anualidade 2018; 540.000 € para a anualidade 2019; 460.000 € para a anualidade 2020; 385.000 € para a anualidade 2021; 385.000 € para a anualidade de 2022 e 385.000 € para 2023.
c) Persoas destinatarias: persoas físicas que promovan as actuacións de rehabilitación, xa sexan propietarias ou teñan calquera outro título que acredite a posesión do inmoble. Non obstante, no caso de actuacións promovidas por comunidades de persoas propietarias só poderán ser beneficiarias as persoas que sexan membros da dita comunidade e en función da súa porcentaxe de participación nas obras.
d) Finalidade: conceder axudas económicas directas consistentes na subsidiación dos xuros dos préstamos cualificados para a rehabilitación de edificios e vivendas concedidos polas entidades de crédito no ámbito dos convenios asinados co IGVS.
e) Persoas beneficiarias e importe da axuda concedida a cada unha delas, en €:
VIII. Norma reguladora da convocatoria: Orde do 14 de marzo de 2018 pola que se aproban as bases reguladoras das subvencións do Programa de instalación de ascensores e outros dispositivos de accesibilidade en edificios de tipoloxía residencial colectiva, nas súas vivendas dúplex e en vivendas unifamiliares, e se procede á súa convocatoria para o ano 2018, con carácter plurianual.
a) Aplicación orzamentaria: 08.80.451A.780.8.
b) Crédito orzamentario: 1.944.064 (1.500.000 € de crédito inicial e 444.064 de ampliación de crédito) para a anualidade de 2018 e 1.195.586 € (1.000.000 € de crédito inicial e 195.586 de ampliación de crédito) para 2019.
c) Persoas destinatarias: as comunidades de persoas propietarias, as persoas físicas propietarias únicas de edificios de vivendas, as persoas físicas propietarias dun dúplex nun edificio de tipoloxía residencial colectiva e as persoas físicas propietarias dunha vivenda unifamiliar.
d) Finalidade: subvencións dirixidas á instalación de ascensores e outros dispositivos de accesibilidade en edificios de tipoloxía residencial colectiva, nas súas vivendas dúplex, así como en vivendas unifamiliares, que carezan deles.
e) Persoas beneficiarias e importe da axuda concedida a cada unha delas, en €:
IX. Norma reguladora da convocatoria: Orde do 14 de marzo de 2018 pola que se establecen as bases reguladoras das subvencións do Programa Rehaluga dirixidas ás persoas propietarias ou usufrutuarias das vivendas en trámite de incorporación no marco do Programa de vivendas baleiras, e se procede á súa convocatoria para o ano 2018.
a) Aplicación orzamentaria: 08.80.451A.780.7 (axudas para persoas físicas) e 08.80.451A.770.1 (axudas para persoas xurídicas privadas).
b) Crédito orzamentario: 100.000 €, no caso de axudas para persoas físicas e 30.000 €, para o suposto de persoas xurídicas privadas.
c) Persoas destinatarias: as persoas físicas, así como as persoas xurídicas privadas, que sexan propietarias ou usufrutuarias das vivendas e, pola súa vez, promotoras das actuacións subvencionables.
d) Finalidade: subvencionar obras de conservación e mantemento, de rehabilitación precisas para garantir a habitabilidade da vivenda, así como o correcto funcionamento das súas instalacións ou a súa adaptación á normativa vixente e axustes na distribución interior da vivenda que non impliquen unha alteración substancial da súa configuración para a súa incorporación ao Programa de vivendas baleiras, no ámbito do Plan galego de rehabilitación, alugamento e mellora do acceso á vivenda 2015-2020.
e) Persoas beneficiarias e importe da axuda concedida a cada unha delas, en €:
X. Norma reguladora da convocatoria: Orde do 5 de xuño de 2018 pola que se establecen as bases reguladoras e a convocatoria de axudas destinadas a sufragar os gastos de aloxamento provisional e de reparación dos danos causados nas vivendas e no seu enxoval doméstico, derivados da explosión de material pirotécnico producida en Tui, o 23 de maio de 2018, con carácter plurianual.
a) Aplicación orzamentaria: 08.80.451B.480.7 (axudas destinadas a sufragar os gastos de aloxamento provisional, derivados da sinatura dun contrato de alugamento nunha vivenda polas persoas cuxas vivendas resultaron danadas) e 08.80.451A.780.3 (axudas destinadas a reparar os danos ocasionados nas vivendas e no seu enxoval doméstico)
b) Crédito orzamentario:
– No caso de axudas destinadas a sufragar os gastos de aloxamento provisional, derivados da sinatura dun contrato de alugamento nunha vivenda polas persoas cuxas vivendas resultaron danadas: 150.000 € para o ano 2018, 200.000 € para o ano 2019 e 85.000 € para o ano 2020.
– No caso de axudas destinadas a reparar os danos ocasionados nas vivendas e no seu enxoval doméstico: 5.070.000 € para o ano 2018, 1.500.000 € para o ano 2019 e 500.000 € para o ano 2020.
c) Persoas destinatarias: persoas físicas que tivesen a súa residencia permanente e habitual nunha vivenda danada como consecuencia da citada explosión e que fosen titulares ou estaban en condicións de asinar, en condición de persoa arrendataria, un contrato de alugamento de vivenda, así como persoas físicas propietarias, usufrutuarias ou arrendatarias que sufrisen danos que afecten tanto á súa vivenda como ao enxoval doméstico.
d) Finalidade: sufragar os gastos de aloxamento provisional derivados da sinatura dun contrato de alugamento nunha vivenda polas persoas cuxas vivendas resultaron danadas pola explosión de material pirotécnico, así como a súa renovación e reparar os danos ocasionados nas vivendas e no seu enxoval doméstico.
e) Persoas beneficiarias e importe da axuda concedida a cada unha delas, en €:
1. Axudas destinadas a sufragar os gastos de aloxamento provisional, derivados da sinatura dun contrato de alugamento nunha vivenda polas persoas cuxas vivendas resultaron danadas.
2. Axudas destinadas a reparar os danos ocasionados nas vivendas e no seu enxoval doméstico.
XI. Norma reguladora da convocatoria: Resolución do 3 de agosto de 2018 pola que se establecen as bases reguladoras das subvencións dos programas de fomento de mellora da eficacia enerxética e sustentabilidade en vivendas e de fomento da conservación, da mellora da seguridade de utilización e da accesibilidade en vivendas do Plan estatal de vivenda 2018-2021, e se convocan para o ano 2018, con carácter plurianual.
a) Aplicación orzamentaria: 08.80.451A.770.2 e 08.80.451A.780.6.
b) Crédito orzamentario:
c) Persoas destinatarias: as persoas físicas, así como as persoas xurídicas de natureza privada, xa sexan propietarias de vivendas unifamiliares, de edificios de tipoloxía residencial de vivenda colectiva e das vivendas localizadas nestes edificios; as comunidades de persoas propietarias, así como as agrupacións de comunidades de persoas propietarias, constituídas conforme o disposto polo artigo 5 da Lei 49/1960, do 21 de xullo, de propiedade horizontal; as agrupacións de persoas propietarias; as sociedades cooperativas compostas por agrupacións de persoas propietarias de vivendas ou edificios que reúnan os requisitos establecidos no artigo 396 do Código civil e non outorgasen o título constitutivo de división horizontal, así como por persoas propietarias que conforman comunidades ou agrupacións de comunidades de persoas propietarias, constituídas conforme o disposto no artigo 5 da Lei 49/1960, do 21 de xullo; as empresas construtoras, arrendatarias ou concesionarias de edificios, así como as cooperativas, que acrediten a dita condición mediante contrato coa propiedade que lles outorgue a facultade expresa para acometer as obras de rehabilitación obxecto das dúas liñas de axudas previstas nesta resolución; as persoas físicas arrendatarias dunha vivenda que asuman, en virtude dun acordo coa persoa arrendadora, o custo das actuacións de rehabilitación que correspondan, a cambio do pagamento da renda. No caso das axudas da liña A), para obras de mellora da eficiencia enerxética e a sustentabilidade, tamén poderán ser beneficiarias as empresas de servizos enerxéticos.
d) Finalidade: financiar obras de mellora da eficiencia enerxética e da sustentabilidade, con especial atención á envolvente edificatoria, así como obras de conservación, da mellora da seguridade de utilización e da accesibilidade que se realicen en vivendas unifamiliares, en edificios de vivendas de tipoloxía residencial colectiva e nas vivendas situadas nestes edificios, sempre que estivesen finalizados antes do 1 de xaneiro de 1996.
e) Persoas beneficiarias e importe da axuda concedida a cada unha delas, en €:
XII. Norma reguladora da convocatoria: Resolución do 27 de setembro de 2018 pola que se establecen as bases reguladoras das axudas para a adquisición de vivenda do Plan estatal de vivenda 2018-2021, e se procede á súa convocatoria para o ano 2018.
a) Aplicación orzamentaria: 08.80.451B.780.1.
b) Crédito orzamentario: 200.000 €.
c) Persoas destinatarias: persoas físicas maiores de idade e menores de 35 anos que teñan subscrito a partir do 1 de xaneiro de 2018 ou estean en condicións de subscribir un contrato de adquisición dunha vivenda localizada nun concello pertencente ao territorio da Comunidade Autónoma de Galicia de menos de 5.000 habitantes, cuxo prezo sexa igual ou inferior a 100.000 €.
d) Finalidade: fomentar a adquisición de vivenda en concellos de menos de 5.000 habitantes por persoas menores de 35 anos.
e) Persoas beneficiarias e importe da axuda concedida a cada unha delas, en €:
Santiago de Compostela, 15 de xullo de 2019